ข้อกำหนดและเงื่อนไขการใช้งานเว็ปไซต์
ปรับปรุงครั้งล่าสุดเมื่อ 2 กันยายน 2569
เว็บไซต์ www.toshiba-lifestyle.com  (“เว็บไซต์”) เป็นเว็บไซต์ที่บริหารจัดการโดยบริษัท โตชิบา ไทยแลนด์ จำกัด (“เรา” หรือ “โตชิบา”) ท่านซึ่งเป็นผู้ใช้งานเว็บไซต์ (“ท่าน” หรือ “ผู้ใช้งาน”) รับทราบและตกลงว่า ท่านได้อ่านและเข้าใจข้อกำหนดและเงื่อนไขการให้บริการฉบับนี้ (“ข้อกำหนด”) รวมถึง นโยบาย ข้อตกลง และเงื่อนไขอื่นๆ ที่อ้างถึงในข้อกำหนดนี้  เมื่อท่านเข้าถึง ค้นหา ใช้งาน หรือทำธุรกรรมบนเว็บไซต์ ท่านตกลงและยอมรับข้อกำหนดนี้ และนโยบาย ข้อตกลง และเงื่อนไขอื่นๆ ที่เราอ้างถึงหรือจัดทำลิงก์ต่างๆ ไว้ในข้อกำหนดนี้ หากท่านไม่ประสงค์จะตกลงผูกพันตามข้อกำหนดนี้  กรุณาไม่เข้าถึง ใช้งาน หรือทำธุรกรรมต่างๆ บนเว็บไซต์ รวมถึง ไม่ติดต่อฝ่ายบริการลูกค้าของเราเพื่อซื้อผลิตภัณฑ์และบริการต่างๆ  ข้อกำหนดนี้ และนโยบาย ข้อตกลง และเงื่อนไขอื่นๆ ที่อ้างถึงในข้อกำหนดนี้  เป็นสัญญาที่มีผลใช้บังคับตามกฎหมายระหว่างท่านและโตชิบา

ก่อนหรือขณะที่ท่านใช้งานหรือทำธุรกรรมเว็บไซต์ทุกครั้ง กรุณาตรวจสอบข้อกำหนดนี้ เพื่อรับทราบและตกลงกับข้อกำหนดฉบับปรับปรุงล่าสุด  ไม่ว่าในเวลาใดๆ โตชิบาอาจแก้ไขเพิ่มเติมหรือเปลี่ยนแปลงข้อกำหนดนี้ ไม่ว่าทั้งหมดหรือบางส่วนตามที่จำเป็น เพื่อปฏิบัติตามกฎหมาย หรือเพื่อให้สอดคล้องกับการให้บริการต่างๆ ของเรา 
 
1.       การบริการบนเว็บไซต์
เว็บไซต์ของเราให้บริการท่านเพื่อวัตถุประสงค์ของการซื้อขายสินค้าและบริการของโตชิบา การส่งหรือ แสดงความคิดเห็นบนเว็บไซต์นี้เป็นของแต่ละโพสต์โดยแต่ละบุคคล ซึ่งเนื้อหาดังกล่าวอาจไม่สะท้อนความคิดเห็นของเว็บไซต์แต่อย่างใด
ในการซื้อขายสินค้า ท่านรับทราบตามเงื่อนไขการจัดส่ง รวมถึงการคืนเงินและเปลี่ยนสินค้า และ การรับประกันสินค้า ตามที่ปรากฎในเงื่อนไขดังต่อไปนี้  
โตชิบาขอสงวนสิทธิในการปฏิเสธหรือไม่ดำเนินการตามคำขอซื้อผลิตภัณฑ์ ไม่ว่าในกรณีใดๆ รวมถึง กรณีต่างๆ ดังตัวอย่างต่อไปนี้ ก. ผลิตภัณฑ์ที่ท่านซื้อนั้นไม่มีจำหน่ายอีกต่อไป ข. เกิดข้อผิดพลาดโดยแท้ ค. ท่านไม่ชำระเงินค่าสินค้าให้ครบถ้วนที่เกิดจากความผิดของท่าน ไม่ว่าโดยจงใจหรือประมาทเลินเล่อ ซึ่งรวมถึงในกรณีที่ท่านไม่ชำระเงินค่าสินค้าให้ครบถ้วนสมบูรณ์ภายในเวลาที่กำหนด หรือเราไม่สามารถตัดหรือหักเงินค่าสินค้าจากบัตรเครดิต บัตรเดบิต หรือโดยวิธีการชำระเงินในรูปแบบอื่นๆ หรือการชำระเงินดังกล่าวไม่สามารถดำเนินการได้เนื่องจากความผิดพลาดที่เกิดขึ้นจากระบบธนาคารหรือผู้ให้บริการระบบการชำระเงิน ง. ท่านให้ข้อมูลต่างๆ ไม่ถูกต้อง ผิดพลาด หรือเป็นข้อมูลที่ทำให้เข้าใจผิดขณะทำการซื้อสินค้า จ. กรณีเกิดปัญหาทางเทคนิคบนเว็บไซต์ รวมถึง การแสดงราคาและรายละเอียดของสินค้าที่นำเสนอบนเว็บไซต์ไม่ถูกต้องซึ่ง (ก) ท่านทราบหรือควรจะทราบความผิดพลาดนั้นๆ หรือ (ข) ความผิดพลาดนั้นเห็นได้อย่างชัดแจ้งหรือการแจ้งราคาและรายละเอียดที่ผิดพลาดนั้นสามารถที่เห็นและเข้าใจได้ 
2.       บัญชีผู้ใช้งาน
ท่านสร้างบัญชีผู้ใช้งาน และลงชื่อ (login) เข้าใช้งานบัญชีผู้ใช้งานของท่านบนเว็บไซต์ก่อนซื้อสินค้าหรือทำธุรกรรมใดๆ เพื่อให้ท่านได้รับประสบการณ์การใช้งานที่ดีขึ้น ได้รับความสะดวกสบายมากขึ้น และการเข้าถึงฟีเจอร์ทั้งหมดที่ให้บริการอยู่บนเว็บไซต์โดยครบถ้วน  เมื่อท่านลงทะเบียนบัญชีผู้ใช้งานและตลอดระยะเวลาที่ท่านยังคงใช้งานบัญชีผู้ใช้งานของท่าน ท่านตกลงให้ข้อมูลต่างๆ ตามความเป็นความจริง ที่เป็นปัจจุบัน และถูกต้องครบถ้วน กรุณาอ่านและทำความเข้าใจประกาศความเป็นส่วนตัว (Privacy Notice) ของโตชิบาเกี่ยวกับวิธีการที่เราดำเนินการเกี่ยวกับการเก็บรวบรวมและประมวลผลข้อมูลส่วนบุคคลของท่านเพื่อวัตถุประสงค์ในการลงทะเบียนบัญชีผู้ใช้งาน  
ท่านไม่สามารถโอนสิทธิการใช้งานหรือโอนบัญชีผู้ใช้งานของท่านให้แก่บุคคลอื่นๆ ท่านเพียงผู้เดียวเท่านั้นที่สามารถใช้บัญชีผู้ใช้งานของท่านได้ และท่านให้คำรับรองและรับประกันว่า ท่านจะไม่อนุญาตให้บุคคลอื่นใดใช้ข้อมูล ชื่อผู้ใช้งาน รหัสผ่าน อีเมล หรือหมายเลขโทรศัพท์ของท่าน หรือใช้งานบัญชีผู้ใช้งานของท่านไม่ว่าด้วยเหตุใดๆ 
[bookmark: _msoanchor_6]ท่านจะต้องรักษาความปลอดภัยและเก็บรักษาความลับเกี่ยวกับชื่อผู้ใช้งาน รหัสผ่าน อีเมล หมายเลขโทรศัพท์ หรือรหัสอื่นๆ ที่เกี่ยวกับบัญชีการใช้งานของท่าน และท่านต้องแจ้งรักษาบัญชีผู้ใช้งานให้อยู่ภายใต้ความควบคุมของท่าน และใช้มาตรการที่เหมาะสมเพื่อป้องกันการเข้าใช้งานบัญชีของท่านโดยไม่ได้รับ อนุญาต รวมถึง ตั้งรหัสผ่านให้ปลอดภัย (strong password) หรือการโปรแกรมเพื่อรักษาความปลอดภัยอื่น
เราขอแนะนำให้ท่านรายงานให้เราทราบทันทีหากท่านพบว่า มีบุคคลใดใช้งานหรือเข้าถึงบัญชีผู้ใช้งานของท่านโดยไม่ได้รับอนุญาต หรือบัญชีผู้ใช้งานของท่านถูกละเมิดความปลอดภัย เมื่อเราได้รับรายงานเกี่ยวกับการใช้งานบัญชีโดยไม่ได้รับอนุญาตหรือเรื่องอื่นๆ ที่คล้ายคลึงกัน เราจะตรวจสอบข้อมูลและรายละเอียดต่างๆ ของเรื่องนั้น เพื่อพิสูจน์ความจริงของรายงานนั้น  ซึ่งอาจรวมถึง การตรวจสอบกิจกรรมและธุรกรรมผ่านบัญชีผู้ใช้งาน และการยืนยันการละเมิดความปลอดภัยของบัญชีผู้ใช้งาน และการประเมินว่า การเข้าใช้งานบัญชีผู้ใช้งานโดยมิชอบนั้น เกิดขึ้นจากความผิดพลาดของเราหรือไม่ หากผลการตรวจสอบพบว่า การละเมิดความปลอดภัยของบัญชีผู้ใช้งานมิได้เกิดจากความผิดพลาดหรือมาตรการรักษา ความปลอดภัยของระบบงาน เทคโนโลยี เว็บไซต์ และบริการของเรา โตชิบาไม่ต้องรับผิดต่อความเสียหายที่เกิดขึ้นจากการเข้าถึงบัญชีผู้ใช้งานของท่านโดยมีบุคคลอื่นใช้ข้อมูลส่วนตัวของท่านเพื่อเข้าระบบ การที่ท่านไม่ใช้มาตรการรักษา ความปลอดภัยที่เพียงพอ หรือการกระทำของบุคคลอื่นซึ่งอยู่นอกเหนือความควบคุมของเรา
3.        การชำระเงิน
ท่านจะต้องชำระเงินค่าสินค้าที่ท่านซื้อ และค่าธรรมเนียมหรือค่าบริการต่างๆ ที่กำหนดไว้บนเว็บไซต์โดยโอนเงินหรือฝากเงินเข้าบัญชีธนาคารที่เรากำหนด หรือชำระเงินผ่านช่องทางการชำระเงินบนเว็บไซต์หรือตามที่เราได้แจ้งให้ท่านทราบ หรือวิธีการชำระเงินทางเลือกอื่นๆ ที่มีอยู่บนเว็บไซต์ ท่านจะต้องตรวจสอบให้แน่ใจว่า ท่านชำระเงินตามจำนวนที่ถูกต้อง การซื้อสินค้าท่านจะไม่สมบูรณ์และไม่ได้รับการยืนยัน หากท่านไม่ชำระเงินตามจำนวนที่ถูกต้องครบถ้วนผ่านช่องทางการชำระเงินที่มีอยู่  โตชิบาจะไม่รับผิดชอบต่อการทำธุรกรรมใดๆ ที่ไม่สำเร็จหรืออยู่ระหว่างดำเนินการ อันเนื่องมาจากท่านชำระเงินที่ไม่ถูกต้อง สมบูรณ์ ล่าช้า  ท่านจะต้องชำระเงินค่าผลิตภัณฑ์และค่าบริการต่างๆ ภายในระยะเวลาที่เรากำหนดไว้ หากท่านไม่ชำระเงินภายในกำหนด โตชิบาขอสงวนสิทธิในการยกเลิกคำสั่งซื้อสินค้าของท่านโดยอัตโนมัติ
ในกรณีที่เกิดข้อผิดพลาดเกี่ยวกับการชำระเงิน ท่านจะต้องแจ้ง ฝ่ายบริการลูกค้าของโตชิบาโดยทันที เราอาจขอข้อมูลต่างๆ เกี่ยวกับท่าน และหลักฐานการชำระเงินเพื่อตรวจสอบการชำระเงินและแจ้งท่านเกี่ยวกับปัญหาที่เกิดขึ้น รวมถึง แจ้งให้ท่านทราบถึงการดำเนินการที่ท่านต้องกระทำเพื่อแก้ไขปัญหาการซื้อขายที่ไม่สมบูรณ์ หลังจากที่เราดำเนินการตรวจสอบข้างต้นและตกลงที่จะคืนเงินที่ท่านชำระไม่ถูกต้อง หรือไม่ครบถ้วน  โตชิบา จะดำเนินการคืนเงินให้แก่ท่านตามวิธีการ ขั้นตอน และระยะเวลาที่กำหนดไว้ในข้อ 1 เงื่อนไขของ การคืนเงินและเปลี่ยนสินค้า 
หากท่านชำระเงินด้วยบัตรเครดิต บัตรเดบิต หรือบัตรเครดิตเสมือนจริง (virtual credit card) บนเว็บไซต์ ท่านรับรองว่า ท่านเข้าใจ ปฏิบัติตาม และผูกพันตามข้อกำหนดและเงื่อนไขที่กำหนดโดยธนาคารหรือผู้ออกบัตรของท่าน และกฎระเบียบของเครือข่ายบัตรเครดิต รวมถึง กฎต่างๆ เกี่ยวกับการฉ้อโกง การโอนเงินคืน การปฏิเสธการชำระเงิน และขั้นตอนที่ท่านต้องปฏิบัติตามหากมีการฉ้อโกงหรือการใช้บัตรของท่านโดยไม่ได้รับอนุญาต ท่านจะต้องรับผิดชอบแต่เพียงผู้เดียวต่อความสูญเสียหรือความเสียหายใดๆ ที่เกิดขึ้นจากการฉ้อโกงหรือการใช้บัตรของท่านโดยไม่ได้รับอนุญาตโดยบุคคลอื่น โตชิบาจะไม่ต้องรับผิดหรือรับผิดชอบต่อความเสียหายที่เกิดจากกรณีที่กล่าวมาข้างต้น
4.       ภาษี
ค่าสินค้าใดๆ ที่โตชิบาเรียกเก็บจากท่าน เป็นค่าสินค้าที่รวมภาษีมูลค่าเพิ่ม หรือภาษีอื่นใดที่คล้ายคลึงกัน (ภาษีการทำธุรกรรม) ที่เราจะต้องเรียกเก็บจากท่าน หากท่านต้องการติดต่อเพื่อขอใบกำกับภาษี กรุณาโทร 02-511-7777 หรือ 
 ecommerce@ttc.toshiba.co.th พร้อมข้อมูล 6 อย่างนี้ :
1. ชื่อ-นามสกุล / ชื่อนิติบุคคล
2. ที่อยู่
3. เลขประจำตัวผู้เสียภาษี
4. เบอร์โทร
5. อีเมลสำหรับรับเอกสาร
6. เลขออเดอร์ 
ทีมงานจะส่งให้ทางอีเมลและไปรษณีย์ ภายใน 14 วัน
5.       สิทธิในเนื้อหาของผู้ใช้งาน ความคิดเห็น  การกรอกข้อมูลเข้าสู่ระบบ (ถ้ามี)
ข้อมูลทั้งหมดที่คุณส่งไปยังเว็บไซต์ และ/หรือ ให้ไว้กับเราซึ่งรวมถึง แต่ไม่จำกัดเฉพาะ คำถาม, รีวิว, ความคิดเห็นและข้อเสนอแนะ (รวมเรียกว่า "ส่งมอบ") จะกลายเป็นข้อมูลของทางโตชิบาเราแต่เพียงผู้เดียว 
เมื่อคุณแสดงความคิดเห็นใดๆในเว็บไซต์ของเรา คุณจะยินยอมให้เราสามารถใช้ชื่อบัญชีที่คุณส่งในการเชื่อมต่อกับความคิดเห็นดังกล่าวแสดงความคิดเห็นหรือเนื้อหาอื่นๆได้ทันที และท่านจะต้องไม่ใช้ e-mail address เท็จหรือหลอกว่าเป็นคนอื่นที่ไม่ใช่ตัวเองหรือทำให้เกิดความเข้าใจผิดต่อโตชิบาหรือบุคคลที่สามโดยเด็ดขาด และทางเราจะไม่ลบหรือแก้ไขสิ่งส่งมอบโดยท่านได้ทั้งนั้น
เราถือว่า คอนเทนต์ต่างๆ ที่ท่านให้ไว้กับเราไม่เป็นข้อมูลที่เป็นความลับ และเราไม่มีหน้าที่ต้องปฏิบัติต่อคอนเทนต์ใดๆ ของท่านแบบข้อมูลที่เป็นความลับ  หากคอนเทนต์ของท่านมีเนื้อหาที่เกี่ยวข้องกับข้อมูลส่วนบุคคลของบุคคลอื่น  ท่านจะต้องได้รับความยินยอมจากเจ้าของข้อมูลส่วนบุคคลนั้นก่อนจะเผยแพร่คอนเทนต์นั้นโตชิบา

6.       สิทธิ์ในทรัพย์สินทางปัญญาและการใช้งานเว็บไซต์
ข้อมูล เนื้อหา และส่วนประกอบทั้งหมดบนเว็บไซต์นี้ ไม่ว่าจะมีการจดทะเบียนทรัพย์สินทางปัญญาไว้หรือไม่ก็ตาม ถือเป็นทรัพย์สินทางปัญญาของโตชิบาแต่เพียงผู้เดียว ทั้งนี้ เนื้อหา การออกแบบเว็บไซต์ ข้อความ กราฟิก ซอฟต์แวร์ ภาพถ่าย วิดีโอ ดนตรี เสียง การคัดสรรและจัดเรียง ตลอดจนซอร์สโค้ด และซอฟต์แวร์ที่เกี่ยวข้อง ยังคงเป็นทรัพย์สินของบริษัทฯ และได้รับความคุ้มครองตามกฎหมายลิขสิทธิ์ กฎหมายทรัพย์สินทางปัญญาของไทย และอนุสัญญาระหว่างประเทศที่เกี่ยวข้อง โดยบริษัทฯ ขอสงวนสิทธิ์ทั้งหมดไว้โดยชอบด้วยกฎหมาย
ท่านได้รับสิทธิ์จำกัดในการเข้าถึงและใช้งานเว็บไซต์ตามที่กำหนดไว้ในข้อกำหนดและเงื่อนไขนี้เท่านั้น และมิได้รับสิทธิ์หรือใบอนุญาตอื่นใดในเว็บไซต์และ/หรือเนื้อหาเกินกว่าที่ระบุไว้โดยชัดแจ้ง
นอกจากนี้ ท่านต้องไม่ทำซ้ำ คัดลอก ดัดแปลง เรียบเรียงใหม่ แปล วิศวกรรมย้อนรอย ถอดประกอบ แยกส่วนประกอบ จัดจำหน่าย เผยแพร่ จัดแสดง นำเสนอ โอนสิทธิ์ อัปโหลดเพื่อสร้างผลงานต่อเนื่อง ถ่ายทอด หรือแสวงหาประโยชน์ในรูปแบบใดๆ จากส่วนหนึ่งส่วนใดหรือทั้งหมดของเว็บไซต์นี้ เว้นแต่จะได้รับการยินยอมเป็นลายลักษณ์อักษรจากเรา เท่านั้น
7.        ข้อจำกัดความรับผิด 
โตชิบามุ่งมั่นให้บริการด้วยความเชี่ยวชาญและความระมัดระวังตามมาตรฐานทางพาณิชย์ที่เหมาะสม เพื่อให้ท่านได้รับความพึงพอใจสูงสุดในการใช้งาน อย่างไรก็ตาม เราไม่รับประกันการให้บริการในบางประการ โดยเว็บไซต์และเนื้อหาทั้งหมดจัดทำขึ้นในลักษณะ “ตามที่เป็นอยู่” (As Is) และ “ตามที่มีอยู่” (As Available) โดยปราศจากการรับรองหรือรับประกันไม่ว่ารูปแบบใด ไม่ว่าโดยชัดแจ้งหรือโดยปริยาย
เท่าที่กฎหมายจะอนุญาตไว้สูงสุด เราขอปฏิเสธการรับประกันทุกประเภท รวมถึงแต่ไม่จำกัดเพียง การรับประกันกรรมสิทธิ์ ความสามารถในการนำไปทำการค้าได้ คุณภาพอันเป็นที่พึงพอใจ ความเหมาะสมกับวัตถุประสงค์เฉพาะเจาะจงอย่างหนึ่งอย่างใด และการไม่ละเมิดสิทธิของบุคคลภายนอก
เราขอปฏิเสธความรับผิดชอบหรือความรับผิดตามกฎหมายเกี่ยวกับระบบการทำงานของเว็บไซต์ และไม่รับรองว่าเว็บไซต์จะทำงานได้อย่างต่อเนื่อง ไร้ข้อขัดข้อง หรือปราศจากข้อผิดพลาดที่ต้องได้รับการแก้ไข ทั้งนี้ ในบางเขตอำนาจศาลอาจไม่อนุญาตให้มีการยกเว้นการรับประกันโดยปริยาย ดังนั้น ข้อยกเว้นบางส่วนหรือทั้งหมดข้างต้นอาจไม่มีผลบังคับใช้กับท่าน
นอกจากนี้ เราไม่รับประกันว่าเว็บไซต์จะสามารถใช้งานร่วมกับอุปกรณ์คอมพิวเตอร์ของท่านได้ หรือเว็บไซต์และเซิร์ฟเวอร์จะทำงานโดยปราศจากข้อผิดพลาด ไวรัสคอมพิวเตอร์ เวิร์ม (Worm) หรือม้าโทรจัน (Trojan Horse) บริษัทฯ จะไม่รับผิดชอบต่อความเสียหายใดๆ ที่เกิดขึ้นกับท่านอันเป็นผลมาจากภัยคุกคามดังกล่าว รวมถึงจะไม่รับผิดชอบต่อเนื้อหาที่จัดทำโดยบุคคลภายนอก ความน่าเชื่อถือ หรือความเสถียรของสัญญาณโทรคมนาคมและอุปกรณ์ที่ท่านใช้ในการเข้าถึงเว็บไซต์
เท่าที่กฎหมายอนุญาต โตชิบา ตลอดจนซัพพลายเออร์และตัวแทนจำหน่ายของโตชิบา จะไม่รับผิดชอบต่อการสูญเสียกำไร รายได้ ข้อมูล ยอดขาดทุนทางการเงิน หรือความเสียหายทางอ้อม ความเสียหายพิเศษ ความเสียหายเกี่ยวเนื่อง หรือความเสียหายเชิงลงโทษใดๆ
ภายในขอบเขตที่กฎหมายอนุญาตไว้สูงสุด ความรับผิดทั้งหมดของโตชิบา ซัพพลายเออร์ และตัวแทนจำหน่าย สำหรับข้อเรียกร้องใดๆ ภายใต้ข้อกำหนดนี้ รวมถึงการรับประกันโดยปริยายใดๆ จะจำกัดอยู่ไม่เกินจำนวนเงินที่ท่านได้ชำระแก่เราเพื่อใช้บริการ (หรือการจัดหาบริการให้แก่ท่านอีกครั้ง ตามที่เราพิจารณาเลือกดำเนินการ) และไม่ว่าในกรณีใดๆ โตชิบา ซัพพลายเออร์ และตัวแทนจำหน่าย จะไม่รับผิดต่อการสูญเสียหรือความเสียหายที่ไม่สามารถคาดการณ์ได้โดยสมเหตุสมผล
ทั้งนี้ ข้อกำหนดการใช้งานเหล่านี้จะไม่มีผลกระทบต่อสิทธิตามกฎหมายของท่าน หรือสิทธิอันพึงมีตามกฎหมายคุ้มครองผู้บริโภค

8.       การเชื่อมโยงไปยังเว็บไซต์ของบุคคลที่สาม (Third-Party Links)
เว็บไซต์นี้อาจมีลิงก์ที่นำท่านไปยังเว็บไซต์ของบุคคลที่สาม หรือมีการเชื่อมโยงเข้าสู่เว็บไซต์นี้จากเว็บไซต์ของบุคคลที่สาม ลิงก์ของบุคคลที่สามดังกล่าวไม่ได้อยู่ภายใต้การควบคุมของโตชิบาและโตชิบาไม่ต้องรับผิดชอบต่อเนื้อหาที่ปรากฏบนเว็บไซต์เหล่านั้น หรือลิงก์อื่นใดที่ปรากฏอยู่ในเว็บไซต์ดังกล่าวทั้งสิ้น
การจัดให้มีลิงก์ของบุคคลที่สามบนเว็บไซต์นี้ มิได้หมายความว่าโตชิบาให้การรับรอง หรือมีความรับผิดชอบต่อเว็บไซต์ ผลิตภัณฑ์ หรือบริการใดๆ ที่ปรากฏบนลิงก์เหล่านั้นแต่ประการใด
เนื่องด้วยเนื้อหาและข้อมูลในเว็บไซต์ภายนอกที่มีการเชื่อมโยงไปถึง หรือที่เชื่อมโยงเข้ามายังเว็บไซต์นี้ เป็นสิ่งที่เรา ไม่สามารถควบคุมได้ หากมีข้อสงสัยหรือข้อกังวลเกี่ยวกับบริการหรือแหล่งข้อมูลของลิงก์เหล่านั้น ย่อมถือเป็นภาระหน้าที่และความรับผิดชอบของผู้ให้บริการหรือเจ้าของแหล่งข้อมูลภายนอกดังกล่าวโดยตรง
9.       การคุ้มครองข้อมูลส่วนบุคคล 
ประกาศความเป็นส่วนตัว (Privacy Notice) ถือเป็นส่วนหนึ่งของข้อกำหนดและเงื่อนไขนี้ นโยบายดังกล่าวจะอธิบายถึงวิธีการที่เราปฏิบัติต่อข้อมูลส่วนบุคคล และการปกป้องความเป็นส่วนตัวของท่านเมื่อใช้บริการของเรา เมื่อท่านเข้าใช้บริการ จะถือว่าท่านได้รับทราบ อ่าน และตกลงยินยอมให้เราประมวลผลข้อมูลส่วนบุคคลตามที่กำหนดไว้ใน [ประกาศความเป็นส่วนตัว (Privacy Notice)]
10.   กฎหมายที่ใช้บังคับและการระงับข้อพิพาท 
เว้นแต่จะกำหนดไว้เป็นอย่างอื่น ข้อกำหนดและเงื่อนไขนี้ รวมถึงข้อพิพาท ข้อโต้แย้ง หรือข้อเรียกร้องใดๆ ที่เกิดขึ้นจากหรือเกี่ยวข้องกับข้อกำหนดนี้ (รวมถึงแต่ไม่จำกัดเฉพาะ การฝ่าฝืน การสิ้นสุด หรือความสมบูรณ์ของข้อกำหนดนี้) ให้ตกอยู่ภายใต้การบังคับและการตีความตามกฎหมายของราชอาณาจักรไทย
11.   ฝ่ายบริการลูกค้า และคำถามที่พบบ่อย
โตชิบารวบรวมคำถามที่พบบ่อยไว้ที่นี่ ซึ่งเราได้เผยแพร่คำตอบและคำแนะนำเบื้องต้นไว้บนเว็บไซต์ หากท่านมีคำถามเพิ่มเติมหรือต้องการคำอธิบายเพิ่มเติมเกี่ยวกับปัญหาของท่านที่เกี่ยวข้องกับการใช้งาน การทำธุรกรรม การจอง ข้อกำหนดเหล่านี้ หรือเว็บไซต์ หรือต้องการความช่วยเหลือพิเศษจากเรา โปรดติดต่อฝ่ายบริการลูกค้าของโตชิบาได้
โทร 02-511-7777 หรือ service@ttc.toshiba.co.th

การแก้ไขเปลี่ยนแปลงข้อกำหนด
บริษัทฯ ขอสงวนสิทธิ์ในการปรับปรุงหรือแก้ไขข้อกำหนดนี้ หรือข้อกำหนดเพิ่มเติมใดๆ ที่เกี่ยวกับการใช้บริการ เพื่อให้สอดคล้องกับการเปลี่ยนแปลงทางกฎหมาย หรือการปรับเปลี่ยนรูปแบบการให้บริการ ทั้งนี้ ท่านควรตรวจสอบข้อกำหนดนี้อย่างสม่ำเสมอ โดยบริษัทฯ จะประกาศแจ้งการแก้ไขเปลี่ยนแปลงข้อกำหนดไว้บนหน้าเว็บไซต์นี้ หรือประกาศในส่วนบริการที่เกี่ยวข้อง
การแก้ไขเปลี่ยนแปลงข้อกำหนดจะไม่มีผลย้อนหลัง เว้นแต่การเปลี่ยนแปลงที่เกี่ยวข้องกับฟังก์ชันการทำงานใหม่ของบริการ หรือการเปลี่ยนแปลงด้วยเหตุผลทางกฎหมาย ให้มีผลบังคับใช้โดยทันที หากท่านไม่ยอมรับข้อกำหนดที่มีการแก้ไข ท่านต้องหยุดการใช้บริการดังกล่าวทันที
12.   ข้อกำหนดทั่วไป 
หากข้อกำหนดหรือเงื่อนไขใดในฉบับนี้ตกเป็นโมฆะ ไม่สมบูรณ์ หรือไม่สามารถบังคับใช้ได้ตามกฎหมาย ให้ข้อกำหนดส่วนที่เหลือยังคงมีผลบังคับใช้ได้อย่างสมบูรณ์และแยกต่างหากจากกัน
ในกรณีที่มีข้อขัดแย้งกันระหว่างข้อกำหนดทั่วไปนี้กับข้อกำหนดเพิ่มเติม ให้ข้อกำหนดเพิ่มเติมมีผลบังคับใช้บังคับเหนือกว่า
ข้อกำหนดนี้ทำขึ้นเพื่อกำกับดูแลความสัมพันธ์ระหว่างท่านกับบริษัทฯ เท่านั้น โดยไม่ก่อให้เกิดสิทธิใดๆ แก่บุคคลภายนอกในฐานะผู้รับผลประโยชน์
การที่บริษัทฯ ไม่ได้ดำเนินการใดๆ โดยทันทีเมื่อท่านฝ่าฝืนหรือไม่ปฏิบัติตามข้อกำหนดนี้ จะไม่ถือว่าบริษัทฯ สละสิทธิ์ หรือสละการเรียกร้องสิทธิ์ใดๆ ที่มีอยู่ตามกฎหมาย (เช่น สิทธิ์ในการดำเนินการในภายหลัง)

